ขุดแล้ว ศพสาวเหยื่อ ไอซ์หีบเหล็ก เนื้อหนังเน่าเปื่อย เหลือแต่รอยสักสี
พบศพในหลุมฝัง เหยื่อเสี่ยไอซ์ ยังมีรอยสักสีเห็นชัดกลางแผ่นหลัง คล้ายรอยสักของ กุ๊กกิ๊ก สาววัย 22 ปี ที่หายตัวไป แต่ต้องให้แม่มายืนยัน หรืออาจต้องตรวจดีเอ็นเอ ก่อนแจ้งข้อหาฆ่าจากคดีฆ่าฝังศพสาวในป่ารกภายในซอย 47 แขวงและเขตบางแค กทม. โดยผู้ต้องหา คือนายอภิชัย องค์วิศิษฐ์ หรือไอซ์ อายุ 40 ปี รับว่า ให้ผู้ตายลงไปในนอนในหีบเหล็กแล้วล็อกกุญแจไว้จนขาดใจตาย ก่อนร่วมกับลูกจ้าง นำศพไปฝังล่าสุด 15.50 น. วันที่ 9 ม.ค. พ.ต.อ.นครินทร์ สุคนธวิท รอง ผบก.น.9 เปิดเผยว่า ขณะนี้นำศพผู้ตายขึ้นมาจากหลุมฝังศพแล้วสภาพเบื้องต้นสวมชุดเสื้อแขนกุดกับกระโปรงสั้นลายสก็อตสีดำขาว ชุดชั้นในยังอยู่ครบ คลุมร่างด้วยผ้าม่านสีเหลือง ก่อนยัดลงถุงขยะสีดำ จำนวน 2 ชั้น โดยศพผู้ตายเริ่มเน่าเปื่อยแต่ยังเห็นลายสักเต็มแผ่นหลัง ซึ่งตามหลักฐานที่พบเบื้องต้นยังไม่สามารถยืนยันได้ว่าใช่ น.ส.วรินทร์ธรณ์ หรือกุ๊กกิ๊ก ไชยเชษฐ อายุ 22 ปี หรือไม่ ต้องรอมารดาผู้ตาย เดินทางจากบ้านเกิดมายืนยันเสียก่อน ซึ่งอาจต้องตรวจดีเอ็นเอเพื่อยืนยันอัตลักษณ์ด้วยส่วนแนวทางการแจ้งข้อหากับผู้ต้องหาทั้ง 2 รายนั้น มีหลักฐานชัดเจนในเรื่องยาเสพติดและอาวุธปืนอยู่แล้ว นอกจากนี้ยังมีในส่วนของพฤติกรรมการร่วมกันซ่อนเร้นอำพรางศพ หลังจากนี้ จะเร่งประสานกับทางนิติเวช เพื่อดูว่าศพมีบาดแผลหรือไม่ และเสียชีวิตด้วยสาเหตุใด เพื่อนำมาประกอบการแจ้งข้อหาเกี่ยวกับการตายแก่ผู้ต้องหา ซึ่งอยู่ในความควบคุมของตำรวจแล้ว ทั้ง 2 คน
พบศพในหลุมฝัง เหยื่อเสี่ยไอซ์ ยังมีรอยสักสีเห็นชัดกลางแผ่นหลัง คล้ายรอยสักของ กุ๊กกิ๊ก สาววัย 22 ปี ที่หายตัวไป แต่ต้องให้แม่มายืนยัน หรืออาจต้องตรวจดีเอ็นเอ ก่อนแจ้งข้อหาฆ่า 
ฆ่าฝังศพ,ฆ่ายัดหีบ,ฆ่าสาวไซด์ไลน์,ไอซ์หีบเหล็ก,ฆ่าไซด์ไลน์,ข่าวทั่วไป